Z A P I S N I K

                               25. sjednice Vijeća Gradske četvrti Donji grad

održane 22. siječnja 2019. u zgradi Područnog ureda Centar, Zagreb, Ilica 25/I, dvorana 8 s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i  Josip Troha.
Drugi nazočni: Mirella Šušak Cvetković - voditeljica Odsjeka za rad Gradske četvrti, Ana Katić i Goran Asanović  - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 15 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik daje zapisnik 24. sjednice na usvajanje. Zapisnik 24. sjednice jednoglasno je usvojen.
Predsjednik predlaže dopunu dnevnog reda kako su dobili u materijalima, a gosp. Josip Troha predlaže dopunu dnevnog reda točkom Civilna zaštita 
Vijeće jednoglasno usvaja
DNEVNI RED:

1. Financijski plan Gradske četvrti Donji grad za 2019., donošenje
2. Program održavanja komunalne infrastrukture na području Gradske četvrti Donji grad u 2019., donošenje

3. Odluka o izradi Urbanističkog plana uređenja Bornina - Erdodyjeva - Branimirova - Domagojeva, poziv na dostavu zahtjeva, donošenje zaključka
4. Prijedlog odluke o visini paušalnog poreza po krevetu na području Grada Zagreba., donošenje zaključka

5. Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela, donošenje zaključka

6. Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba., donošenje zaključka

7. Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba., donošenje zaključka

8. Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba., donošenje zaključka

9. Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba., donošenje zaključka

10. Prijedlog odluke o izmjenama i dopunama Poslovnika Gradske skupštine Grada Zagreba, donošenje zaključka
11. Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora, donošenje zaključka
12. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. - 2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto, donošenje zaključka
13. Pitanja i prijedlozi
A.d.1. Financijski plan Gradske četvrti Donji grad za 2019.

Predsjednik je otvorio raspravu  u kojoj sudjeluju: gosp. Faber i  gđa. Roje. Nakon rasprave Vijeće je većinom glasova 10  za, 3 protiv i 2 suzdržana glasa  donosi

	FINANCIJSKI PLAN 

	Gradske četvrti Donji grad za 2019.

	
	
	
	
	
	
	
	
	
	

	Članak 1.

	Financijski plan Gradske četvrti Donji grad za 2019. (dalje u tekstu : Plan) sastoji se od :

	
	
	
	
	
	
	
	
	
	

	
	PRIHODA
	35.790.000,00
	kn
	
	
	
	
	
	

	
	RASHODA
	35.790.000,00
	kn
	
	
	
	
	
	

	
	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	35.790.000,00

	6711
	PRIHODI ZA FINANCIRANJE RASHODA POSLOVANJA
	35.279.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	511.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	35.790.000,00

	 
	OSNOVNA DJELATNOST GRADSKE ČETVRTI DONJI GRAD
	17.114.300,00

	3232
	USLUGE TEKUĆEG I INVESTICIJSKOG ODRŽAVANJA 
	7.040.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	6.867.000,00

	3237
	INTELEKTUALNE I OSOBNE USLUGE
	42.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.364.300,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	90.000,00

	4214
	OSTALI GRAĐEVINSKI OBJEKTI 
	501.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	18.675.700,00

	3232
	ODVODNJA ATMOSFERSKIH VODA
	903.000,00

	3232
	ČIŠĆENJE JAVNIH POVRŠINA
	8.856.000,00

	3232
	ODRŽAVANJE JAVNIH POVRŠINA
	5.943.700,00

	3232
	ODRŽAVANJE NERAZVRSTANIH CESTA
	2.973.000,00

	
	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.

	
	
	
	
	
	
	
	
	
	


A.d.2. Program održavanja komunalne infrastrukture na području Gradske četvrti Donji grad u 2019.
Predsjednik je napomenuo kako su svi članovi Vijeće dobili  materijal za ovu točku dnevnog reda, te otvorio raspravu u kojoj sudjeluju: gosp. Faber, gđa. Roje i gosp. Paradžik.
Nakon rasprave, Vijeće većinom glasova 10 za, 3 protiv i 2 suzdržana glasa donosi 
PROGRAM

održavanja komunalne infrastrukture

na području Gradske četvrti Donji grad u 2019.

1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Donji grad  (u daljnjem tekstu: Gradska četvrt), kojima se osigurava obavljanje komunalnih djelatnosti:


- održavanja građevina javne odvodnje oborinskih voda,


- održavanja čistoće javnih površina,


- održavanja javnih zelenih površina,


- redovitog održavanja nerazvrstanih cesta.


2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2019. i Financijskom planu Gradske četvrti za 2019. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.


3. Planirana sredstva za financiranje ovog programa u iznosu od ukupno 18.675.700,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje građevina javne odvodnje oborinskih voda
	Vodoopskrba i odvodnja d.o.o.
	903.000,00

	3.2
	održavanje čistoće javnih površina
	Zagrebački holding d.o.o., 
Podružnica Čistoća
	8.856.000,00

	3.3
	održavanje javnih zelenih površina
	Zagrebački holding d.o.o., 
Podružnica Zrinjevac
	5.943.700,00

	3.4
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.973.000,00

	Ukupno
	18.675.700,00



4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.

Ovaj program obuhvaća poslove i radove čišćenja i održavanja 3.050 vodolovnih grla te drugih građevina javne odvodnje oborinskih voda na području Gradske četvrti u 2019. godini.

5. Pod održavanjem čistoće javnih površina, prema ovom programu, u smislu odredaba Zakona o komunalnom gospodarstvu (Narodne novine 68/18 i 110/18) i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.


Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.

Ovaj program obuhvaća poslove ručnog čišćenja ukupno 787.046 m2 javnih površina, čišćenja 273.501 m2 velikom i 297.969 m2 malom čistilicom, pranja 768.047 m2 autocisternom te druge poslove čišćenja i pranja na području Gradske četvrti u 2019.


6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj program obuhvaća sve poslove održavanja ukupno 270.436 m² javnih zelenih površina na području Gradske četvrti u 2019. godini, osim poslova obuhvaćenih planovima malih komunalnih akcija mjesnih odbora.

7. Redovito održavanje nerazvrstanih cesta u ovom programu podrazumijeva:

7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj program obuhvaća sve poslove redovitog održavanja ukupno 378.580 m² nerazvrstanih cesta na području Gradske četvrti u 2019. godini, uključujući održavanje semaforskih uređaja na 72 lokacije, osim poslova obuhvaćenih planovima malih komunalnih akcija mjesnih odbora.


8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.


9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.


10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2019. i ovim programom, a prema načelima štednje i racionalnog korištenja sredstava.


11. Ovaj će program biti objavljen u Službenom glasniku Grada Zagreba.

A.d.3. Odluka o izradi Urbanističkog plana uređenja Bornina - Erdodyjeva - Branimirova - Domagojeva, poziv na dostavu zahtjeva
Predsjednik je otvorio raspravu u kojoj su sudjelovali gosp. Faber, gosp. Štriga, gosp. Matula, gosp. Lochert, i gosp. Čizmar.
Nakon rasprave, Vijeće s 11  glasova za, 2 protiv i 2 suzdržana glasa  donosi sljedeći 
Z A K LJ U Č A K

o davanju mišljenja na Odluku o izradi Urbanističkog plana uređenja Bornina - Erdodyjeva - Branimirova - Domagojeva, poziv na dostavu zahtjeva
1. Vijeće Gradske četvrti Donji grad suzdržano je na poziv za dostavu zahtjeva, ali također smatra da Urbanistički plan treba sadržavati sportske terene, umjetničke sadržaje te dovoljan broj parkirnih mjesta, a sve u skladu sa GUPom Grada Zagreba.

2. Ovaj će zaključak biti upućen Stručnoj službi gradonačelnika.

A.d.4. Prijedlog odluke o visini paušalnog poreza po krevetu na području Grada Zagreba
Predsjednik je otvorio raspravu u kojoj su sudjelovali gosp. Stojković,  gđa. Roje, gosp. Faber, gosp. Matula i gosp. Stipanović. Nakon rasprave, Vijeće s 5 glasova za,  4 glasa protiv i 6 suzdržanih  glasova   donosi    

Z A K LJ U Č A K

o davanju mišljenja na Prijedlog odluke o visini paušalnog poreza po krevetu na području Grada Zagreba
3. Vijeće Gradske četvrti Donji grad daje negativno mišljenje na Prijedlog odluke o visini paušalnog poreza po krevetu na području Grada Zagreba
4. Ovaj će zaključak biti upućen Stručnoj službi gradonačelnika.

A.d.5. Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela
Predsjednik otvara raspravu u kojoj sudjeluje gđa. Roje.

Nakon rasprave, Vijeće s 5 glasova za, 7 glasova protiv  i 3 suzdržana glasa  donosi sljedeći 
Z A K L J U Č A K
o davanju mišljenja na Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela
1. Vijeće Gradske četvrti Donji grad daje negativno mišljenje na Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela
2. Ovaj će zaključak biti upućen Stručnoj službi gradonačelnika.

A.d.6. Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba. 
Vijeće bez rasprave s  7 glasova za, 1 glasom protiv  i 7 suzdržanih glasova donosi sljedeći 
Z A K LJ U Č A K

o davanju mišljenja na Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba
1. Vijeće Gradske četvrti Donji grad daje negativno mišljenje na Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba
2. Ovaj će zaključak biti upućen Stručnoj službi gradonačelnika.

A.d.7. Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba
Vijeće bez rasprave s 10 glasova za i 7 suzdržanih glasova donosi sljedeći 
Z A K LJ U Č A K

o davanju mišljenja na Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba
1.Vijeće Gradske četvrti Donji grad daje pozitivno mišljenje na Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba
2. Ovaj će zaključak biti upućen Stručnoj službi gradonačelnika.

A.d.8. Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba
Vijeće bez rasprave s 9 glasova za,  1 glasom  protiv i 4  suzdržana glasa donosi sljedeći 
Z A K LJ U Č A K

o davanju mišljenja na Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba
1. Vijeće Gradske četvrti Donji grad daje pozitivno mišljenje na Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba
2. Ovaj će zaključak biti upućen Stručnoj službi gradonačelnika.

A.d.9. Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba
Vijeće bez rasprave s 8 glasova za, 1 glasom protiv  i 5 suzdržanih glasova donosi sljedeći 
Z A K LJ U Č A K

o davanju mišljenja na Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba
1. Vijeće Gradske četvrti Donji grad daje pozitivno mišljenje Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba
2. Ovaj će zaključak biti upućen Stručnoj službi gradonačelnika.

A.d.10. Prijedlog odluke o izmjenama i dopunama Poslovnika Gradske skupštine Grada Zagreba

Predsjednik je otvorio raspravu u kojoj je sudjelovala gđa.Roje. Nakon rasprave Vijeće jednoglasno donosi sljedeći 
Z A K LJ U Č A K

o davanju mišljenja na Prijedlog odluke o izmjenama i dopunama Poslovnika Gradske skupštine Grada Zagreba
1.Vijeće Gradske četvrti Donji grad daje pozitivno mišljenje Prijedlog odluke o izmjenama i dopunama Poslovnika Gradske skupštine Grada Zagreba.

2. Ovaj će zaključak biti upućen Stručnoj službi gradonačelnika.

A.d.11. Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora

Vijeće bez rasprave s 13 glasova za, i 2 suzdržana glasa donosi sljedeći 
Z A K LJ U Č A K

o davanju mišljenja na Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora
1.Vijeće Gradske četvrti Donji grad daje pozitivno mišljenje Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora.

2.Ovaj će zaključak biti upućen Stručnoj službi gradonačelnika.

A.d.12. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. - 2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto
Vijeće bez rasprave jednoglasno donosi sljedeći 
Z A K LJ U Č A K

o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. - 2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto
1.Vijeće Gradske četvrti Donji grad daje pozitivno mišljenje Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. - 2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto.

2. Ovaj će zaključak biti upućen Stručnoj službi gradonačelnika.

A.d.13. Civilna zaštita
Predsjednik je pojasnio članovima Vijeća što se do sada učinilo po pitanju Civilne zaštite, da je održan sastanak s predsjednicima mjesnih odbora koji su imali zadatak da pronađu od 5 do 20 povjerenika i njihovih zamjena po svakom mjesnom odboru. Do sada sa danom 17. siječnja 2019. imamo 7 povjerenika i 1 zamjenika povjerenika iz mjesnih odbora. Ured za upravljanje u hitnim situacijama organizirao je  osposobljavanje pripadnika postrojbi civilne zaštite u DVD Šestine  i trebali su prisustvovati svi članovi Stožera CZ Gradske četvrti Donji grad. Predsjednik je naveo kako se ispričao zbog nedolaska opravdanim razlogom, te je dao riječ gosp. Trohi koji je bio prisutan kao i gosp. Stura. Gosp. Troha je prenio članovima Vijeća, što su sve vidjeli i čuli  u 4 i pol sata na ovom osposobljavanju i iznijeli svoje nezadovoljstvo nedolaskom drugih članova koji to nisu ozbiljno shvatili, jer je naveo da se u slučaju neželjenih situacija kao što je potres Donji grad nalazi u najtežoj situaciji.
U raspravu su se uključili: gđa. Nadežda Čačinovič, Gosp. Locher i gosp. Faber.
A.d.14. Pitanja i prijedlozi
Nije bilo pitanja ni prijedloga. 
Sjednica završena u 18,25 sati
Zapisnik vodila:
   Ana Katić
KLASA: 026-02/19-01/55
URBROJ: 251-06-11-1-18-2
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof., v.r.

